ইসরাইলি ও ফিলিস্তিনিদের মধ্যে সহিংস সংঘাত চলছেই 
আল আকসা মসজিদের ইমাম শেখ ইকরিমা সাবরি যিনি জুমার নামাজে ইমামতি করেছেন রয়টারকে বলেছেন যে, পবিত্র রমজান মাসে মসজিদটির পবিত্রতা বার বার ক্ষুন্ন করা হয়েছে। এই পরিস্থিতি আলোচনার জন্য জাতিসংঘের নিরাপত্তা পরিষদ আগামিকাল বৈঠক ডাকতে সম্মত হয়েছে। 
ইসরাইলি বিমান আজ শনিবার খুব ভোরে গাজায় হামলা চালিয়েছে এবং ইসরাইলে রকেট হামলা চালিয়ে জঙ্গিরা এর পাল্টা জবাব দিয়েছে। এ নিয়ে পঞ্চম দিনের মতো দু পক্ষের মধ্যে সহিংস সংঘাত চলছে। একটি বিমান হামলায় একজন শিশু সহ দশ জন ফিলিস্তিনি নিহত হয়েছে।ফিলিস্তিনি স্বাস্থ্য কর্মকর্তারা বলছেন ইসরাইলের আরেকটি বিমান হামলায় অন্তত দু জন নিহত হয়েছে। আজ উত্তেজনা তুঙ্গে ওঠে যখন ফিলিস্তিনিরা ১৯৪৮ সালে ইসরাইলি রাষ্ট্রটি স্থাপনের জন্য ফিলিস্তিনি আবাসভূমি ধ্বংসের প্রতিষ্ঠা বার্ষিকী নাকবা দিবস পালন করে। শুক্রবারও ইসরাইলি ও ফিলিস্তিনিদের মধ্যে সহিংসতা বৃদ্ধি পায় যখন পশ্চিম তীরে লড়াই শুরু হয় আর সেই সঙ্গে গাজায় বিমান থেকে বোমা বর্ষণ করা হয় এবং ইসরাইলের ভেতরেও আরবরা বিশৃঙ্খলা সৃষ্টি করে। ইসরাইলের একজন সামরিক মুখপাত্র বলেছেন যে, ইসরাইলের আক্রমণের মনোযোগটা হচ্ছে এখন কয়েক বছর ধরে হামাস নির্মিত সুড়ঙ্গগুলোর উপর। ইসরাইলের সংরক্ষিত সৈন্যদের মধ্যে প্রায় ৯,০০০ সৈন্যকে সীমান্ত বরাবর অন্য সৈন্যদের সঙ্গে যোগ দিতে বলা হয়েছে। আল আকসা মসজিদের ইমাম শেখ ইকরিমা সাবরি যিনি জুমার নামাজে ইমামতি করেছেন রয়টারকে বলেছেন যে, পবিত্র রমজান মাসে মসজিদটির পবিত্রতা বার বার ক্ষুন্ন করা হয়েছে। এই পরিস্থিতি আলোচনার জন্য জাতিসংঘের নিরাপত্তা পরিষদ আগামিকাল বৈঠক ডাকতে সম্মত হয়েছে। এর আগে যুক্তরাষ্ট্রের উদ্বেগের কারণে এই বৈঠক আহ্বান বিলম্বিত হয়।